
Από το υπ’αρ. 14/2026 πρακτικό Συνεδριάσεων 
Συμβουλίου της Δημοτικής Κοινότητας Ν.Σιλάτων 

του Δήμου Νέας Προποντίδας Χαλκιδικής
Αριθ. Απόφ.  18/2026
Περίληψη
  “Χορήγηση παράτασης ή μη σε κατάστημα υγειονομικού ενδιαφέροντος στα Ν.Σίλατα” 
   Στα Ν.Σίλατα σήμερα την 14/08/2026 , ημέρα της εβδομάδας Παρασκευή και ώρα 12:00 π.μ. στο τοπικό γραφείο Ν.Σιλάτων , συνήλθε σε έκτακτη συνέλευση το Συμβούλιο της Δ.Κοινότητας Νέων Σιλάτων , μετά από την υπ’αριθ.45934/14-08-2026 έγγραφη πρόσκληση της Προέδρου του Συμβουλίου κας.Καμπούρη Αθηνάς  , που επιδόθηκε σε κάθε   Σύμβουλο χωριστά, σύμφωνα με τις διατάξεις του άρθρου 167 (παρ. 1 εδάφια α,ε ) του Ν.5314/2026.
  Διαπιστώθηκε ότι υφίσταται η νόμιμη απαρτία αφού σε σύνολο τριών (3) μελών βρέθηκαν παρόντα  και τα τρία  ήτοι :


ΠΑΡΟΝΤΕΣ



ΑΠΟΝΤΕΣ
        Καμπούρη Αθηνά (Πρόεδρος)
                            κανείς
        Σταύρου Αναστάσιος

        Καστανιάς Γεώργιος
        Τα πρακτικά τήρησε η δημοτική υπάλληλος Ηλιάδου Σοφία.

   Η Πρόεδρος του  Συμβουλίου  είπε πως ο λόγος για τον οποίο είναι κατεπείγουσα η συνεδρίαση είναι ο εξής׃
Το Συμβούλιο μας πρέπει να λάβει σχετική απόφαση, ώστε ο ενδιαφερόμενος να έχει στην κατοχή του απάντηση παράτασης μουσικής για την επικείμενη πανήγυρη Κοιμήσεως της Θεοτόκου στα Ν.Σίλατα έτους 2026. 
   Το Συμβούλιο απεφάνθη για το κατεπείγον της συνεδρίασης.
  Κατόπιν εισηγούμενη το μοναδικό θέμα  της ημερησίας διάταξης, έθεσε υπόψιν των μελών της Κοινότητας την υπ’αρ.πρωτ. 45890/14-08-26 ακόλουθη υπηρεσιακή εισήγηση του Τήματος Αδειοδοτήσεων και κάλεσε να αποφασίσουν σχετικά: Το Συμβούλιο μετά από διαλογική συζήτηση
                                                           Έχοντας υπόψη:
1] Τις διατάξεις του Ν.5314/2026 [ΦΕΚ 103 Α΄/29.06.2026] “Κώδικας Τοπικής Αυτοδιοίκησης”

2] Τις διατάξεις των άρθρων 83 και 89 του ν.3852/2010

3] Το Π.Δ. 180/1979 «Περί των όρων λειτουργίας καταστημάτων πωλήσεως οινοπνευματωδών ποτών και κέντρων διασκέδασης», [Φ.Ε.Κ. 46/τ.Α΄/1979], όπως αυτό τροποποιήθηκε και συμπληρώθηκε με τα Π.Δ. 231/1989, 457/1990, 282/1998, 257/2001 και 264/2003, όπως και το Π.Δ. 1180/08-10-1981 [Φ.Ε.Κ. 293/τ.Α΄1981].

4] Την Α5/3010/85 Υ.Δ. «περί μέτρων προστασίας της Δημόσιας Υγείας από θορύβους μουσικής των κέντρων διασκέδασης και λοιπών καταστημάτων»

5] Το αριθμ. Υ.Μ. 2010/23.5.90 έγγραφο Υ.Υ.Π.Κ.Α

6] Τις διατάξεις παρ. 3 του άρθρου 3 της υπ΄αριθμ. 3/1996 Αστυνομικής Διάταξης “Μέτρα για την τήρηση της κοινής ησυχίας” σύμφωνα με τις οποίες: η ανωτέρω άδεια χορηγείται μέχρι την 22.00 ώρα τη χειμερινή περίοδο και την 23.00 ώρα τη θερινή και μπορεί να παραταθεί ύστερα από αίτηση των ενδιαφερομένων, ανάλογα με το είδος των μουσικών οργάνων και τη θέση του κέντρου σε σχέση με τους γύρω κατοικημένους χώρους, για τα κέντρα που λειτουργούν σε κλειστό χώρο μέχρι την 03.00 ώρα και για τα κέντρα που λειτουργούν σε ανοικτό χώρο μέχρι την 02.00 ώρα, με την προϋπόθεση ότι δεν διαταράσσεται η ησυχία των περιοίκων”

7] Την Α5/3010/85 Υ.Δ. «περί μέτρων προστασίας της Δημόσιας Υγείας από θορύβους μουσικής των κέντρων διασκέδασης και λοιπών καταστημάτων»

8] Τις διατάξεις του άρθρου 5 παρ.7 του Ν.4623/2019 σύμφωνα με τις οποίες “Το συμβούλιο κοινότητας άνω των τριακοσίων [300] κατοίκων ασκεί τις ακόλουθες αρμοδιότητες, εντός των ορίων της κοινότητας: ....ιδ. αποφασίζει για την παράταση ωραρίου λειτουργίας μουσικής”

9] Την υπ΄αριθμ. 140/2024 απόφαση του Δημοτικού Συμβουλίου Νέας Προποντίδας περί “έγκρισης Κανονισμού Παρατάσεως Ωραρίου Λειτουργίας Μουσικής & Μουσικών Οργάνων στα όρια του Δήμου Ν.  Προποντίδας”.

10] Το άρθρο  16 της 140/2024 απόφασης του Δημοτικού Συμβουλίου Νέας Προποντίδας περί “έγκρισης Κανονισμού Παρατάσεως Ωραρίου Λειτουργίας Μουσικής & Μουσικών Οργάνων στα όρια του Δήμου Ν. Προποντίδας” σύμφωνα με το οποίο: Άρθρο 16: Ανάκληση της Παράτασης Ωραρίου Μουσικής. Η απόφαση περί παράτασης ωραρίου μουσικής σε ένα κατάστημα ανακαλείται από το όργανο που την εξέδωσε [Δημοτική Κοινότητα] στις κάτωθι περιπτώσεις : α] Όταν τα αρμόδια προς τούτο όργανα εντός δώδεκα [12] μηνών από την έναρξη ισχύος της απόφασης που χορήγησε την παράταση, βεβαιώσουν με ηχόμετρο και σύμφωνα πάντα με τη διαδικασία που προβλέπεται στην παρ.4 του άρθρου 2 και του άρθρου 4 του παραρτήματος I της υπ’ αριθμόν 3010/1985 Υγειονομικής Διάταξης [Φ.Ε.Κ. 593/τ.Β΄/02-10-1985], δύο [2] παραβάσεις για υπέρβαση της επιτρεπόμενης μεγίστης ηχοστάθμης, ήτοι υπέρβαση των 80 decibell. β] Όταν τα αρμόδια προς τούτο όργανα εντός της χορηγηθείσας άδειας παράτασης ωραρίου μουσικής βεβαιώσουν δύο [2] παραβάσεις για υπέρβαση χρονικών ορίων της παράτασης ωραρίου μουσικής. Στις ως άνω περιπτώσεις η αρμόδια υπηρεσία θα εισηγείται στη Δημοτική Κοινότητα την ανάκληση αποφάσεως δια της οποία χορηγήθηκε η παράτασης, γ] Σε περίπτωση ανάκλησης της παράτασης ωραρίου μουσικής ο ενδιαφερόμενος μπορεί να υποβάλει εκ νέου αίτηση χορήγησης νέας παράτασης ωραρίου μουσικής μόνο μετά τη λήξη της ανακληθείσας άδειας παράτασης.

11] Την υπ΄ αριθμ. 43528/07-08-2026 αίτηση της Λιμπαντέ  Μαγδαληνής

12] Την υπ΄ αριθμ. 1283255/7-3-2023 γνωστοποίηση λειτουργίας καταστήματος

13] Το υπ΄ αριθμ.45634/12-08-2026 έγγραφο του Δήμου προς το Αστυνομικό Τμήμα Ν. Καλλικράτειας με το οποίο ζητήθηκε όπως μας ενημερώσουν εγγράφως για τις όποιες βεβαιωθείσες παραβάσεις αφορούν το προαναφερόμενο κατάστημα.

14] Το υπ' αριθμ. 1020/8529/14-α΄/13-08-2026   ( αριθμ. Πρωτ. Δήμου 45853/13-08-2026 )  έγγραφο του Αστυνομικού Τμήματος Ν. Καλλικράτειας σχετικά με τις βεβαιωθείσες παραβάσεις αφορούν το προαναφερόμενο κατάστημα.

Αποφάσισε ομόφωνα

Τη χορήγηση παράτασης ωραρίου λειτουργίας μουσικών οργάνων για το έτος 2026 για το κατάστημα υγειονομικού ενδιαφέροντος “ ΨΗΤΟΠΩΛΕΙΟ-ΣΟΥΒΛΑΤΖΙΔΙΚΟ .” με την επωνυμία «ΤΟ ΜΕΡΑΚΛΙΔΙΚΟΝ» ιδιοκτησίας της κας.Λιμπαντέ Μαγδαληνής που βρίσκεται στα Νέα Σίλατα του Δήμου Νέας Προποντίδας,  για τη χειμερινή περίοδο έως τις  24:00 μ.μ.  και τη θερινή περίοδο έως την 01:00 π.μ. , λαμβάνοντας υπόψη όλα τα παραπάνω.

Η εν λόγω παράταση ωραρίου για το ως άνω κατάστημα θα ισχύει για ένα [1] ημερολογιακό έτος [ήτοι μέχρι την 31.12.2026], με την απαράβατη προϋπόθεση να μη διαταράσσεται η κοινή ησυχία των περιοίκων.

Η εν λόγω παράταση ωραρίου θα ανακληθεί από την Κοινότητα Νέων Σιλάτων σε περίπτωση που συντρέξουν  προϋποθέσεις του άρθρου 16 της υπ΄αριθμ. 140/2024 απόφασης του Δημοτικού Συμβουλίου Ν. Προποντίδας. 

Εξουσιοδοτεί τον κ.Δήμαρχο για την κοινοποίηση σε φωτοαντίγραφο της παράτασης ωραρίου λειτουργίας μουσικών οργάνων, στις αρμόδιες, ανάλογα με τη φύση του επαγγέλματος υπηρεσίες [ΕΟΤ, Δ.Ο.Υ., Αστυνομική Αρχή, Τμήμα Περιβαλλοντικής Υγιεινής & Υγειονομικού Ελέγχου Περιφέρειας Κεντρικής Μακεδονίας, κ.λ.π.].

Η απόφαση αυτή πήρε αύξοντα αριθμό 18/2026.

Αφού αναγνώστηκε το πρακτικό αυτό υπογράφεται ως ακολούθως.

                     Η ΠΡΟΕΔΡΟΣ                                                            ΤΑ ΜΕΛΗ

                      Υπογραφή             Ακριβές Απόσπασμα                  Υπογραφές

                                                 Ν.Σίλατα  14 /08 /2026

                                                           Η Πρόεδρος

                                                      Καμπούρη Αθηνά

